דתיה בן-דור

דַּתְיָה בן דור (נולדה ב-27 ביולי 1944) היא סופרת, תסריטאית, מחזאית, משוררת ומלחינה ישראלית. יצירותיה ראו אור בספרים, תקליטורים, קלטות וידאו, תוכניות טלוויזיה, על במת התיאטרון ובמשחקי מחשב ונלמדות במערכת החינוך ובאקדמיה.

==ביוגרפיה==
דתיה בן דור נולדה באלכסנדריה שבמצרים ועלתה לישראל עם הוריה בגיל שנה וחצי. היא גדלה בשכונת יד אליהו בתל אביב ואחר כך ברמת גן, והייתה חניכה ומדריכה בצופי רמת גן.

למדה במדרשה למחנכים למוזיקה ובחוג לתיאטרון באוניברסיטת תל אביב. עסקה בחינוך מוזיקלי במשך 11 שנים.

בשנת 1976 החלה בן דור לכתוב תסריטים, שירים ולחנים לתוכניות הגיל הרך של הטלוויזיה החינוכית. בין השנים 1976–1981 כתבה לתוכנית "מה פתאום?", ב-1979 לתוכנית "ציפיטפוט", ובין השנים 1982–1998 כתבה לתוכנית "פרפר נחמד". בין השנים 1983–1987 כתבה לתוכנית "רחוב סומסום", ובשנת 2000 לתוכנית "עץ הפטפוזים". בשנת 2009 כתבה 43 פינות שטוזים קצרצרות באנימציה לערוץ "ילדות ישראלית" (מבית ערוץ "הופ!").

ב-1986 עלה המחזה שכתבה "עיגול ועוד משולש בריבוע" שביים אבישי גרינפילד, בהפקת מוזיאון תל אביב. ב-1993 הוצג המחזה שכתבה, "נפילתו ועלייתו של המלך אַרְכִיסְפֶּקְטְרוּם היפּוֹטֵטוּס הראשון ובקיצור ססגוניה", בהפקת תיאטרון הספרייה ובבימויו של אבי מלכה. ההצגה זכתה בפרס ההצגה הטובה ביותר בפסטיבל חיפה להצגות ילדים. ב-2006 עלה המחזה שוב, בבימויו של רפי ניב, בתיאטרון ארצי לילדים ולנוער. ב-2000 עלה המחזה על בימת התיאטרון הלאומי של טאלין, בירת אסטוניה, וב-2005 בתיאטרון היהודי "קשת" בסופיה, בירת בולגריה. ב-1994 עלה המחזה שכתבה "מחסן השטוזים של דתיה" בבימויו של יאקי מחרז, בהפקת נאווה הפקות. ההצגה אומצה על ידי תיאטרון אורנה פורת לילדים ולנוער. ב-1995 עלה מופע תיאטרון-מחול שכתבה "סיפור יוצא במחול", בבימויה, בהפקת נאווה הפקות. ב-1996 עלו המחזות שכתבה "תווים שובבים" שביים רפי ניב ו"ילדה זה לא עציץ", שמחזהו זכה בציון לשבח בפסטיבל חיפה להצגות ילדים, בבימויו של אבישי גרינפילד, בהפקת "נאווה הפקות". בשנת 1997 עלה המחזה הקונצרטנטי שכתבה וביימה "חלום ליל קיץ" - גרסה לילדים למחזהו של ויליאם שייקספיר, המתלווה ליצירה המוזיקלית "חלום ליל קיץ" מאת פליקס מנדלסון, בביצוע התזמורת הקאמרית הישראלית, בהשתתפות המקהלה הקאמרית רמת גן והשחקן גדי פור.

בשנת 2001 השתתפה בפיתוחה של תוכנית הלימודים "תפור עלי - ממלכה של בריאות בגן הילדים" ובכתיבת תכניה.

משירי הילדים שכתבה והלחינה: "מי שטוב לו ושמח", "אני תמיד נשאר אני", "ארץ ישראל שלי יפה וגם פורחת", "שיר לחודש תשרי", "איך זה להיות עץ", "קיפוד על הזקן", "כך נולד הצבע". כמו כן כתבה גרסאות עבריות לשירי הפתיחה לסדרות "בזיק ויויו", "הקטקטים", "פינוקיו" ועוד.

קלטות הווידאו/DVD, להן כתבה את התסריטים, השירים והלחנים: "מחסן השטוזים של דתיה", "גינת השטוזים של דתיה", "מי שטוב לו ושמח כף ימחא - שירי משחק של דתיה בן-דור", "אותיות מצחיקות", "דגדוגים", "הגוגונים ודתיה גם".

בפברואר 2011 פסק בית המשפט המחוזי בתל אביב כי חלקים ניכרים מהספר "חכמים בדרך" שהוציאה בן דור הועתקו על ידה מהספר "בצעד שקול" שהוציאה אסתי עצמוני, וכי בן דור התעלמה מזכויות יוצרים והפרה הסכם כתוב. היא חויבה לשלם לעצמוני פיצויים בסך 150 אלף ש"ח.

בשנת 2014 יצרה את המשחק הדיגיטלי (אפליקציית משחק לאייפון ולאייפד) "שְׁטוּזִכָּרוֹן", המבוסס על המצאתה הספרותית - "שְׁטוּזִים" (שטויות בחרוזים).

== חיים אישיים ==
בן דור אלמנה, אם לבן וסבתא לשלושה נכדים.

==מספריה==
שמאל

הספר "ככה זה בעברית" נבחר כספר האהוב על תלמידי כיתות א'- ג' ב"מצעד הספרים השנתי לילדים ולנוער" תשס"ט. הספר "סבתא מינה מבנימינה" נבחר כספר האהוב ביותר על ילדי הגן ב"מצעד הספרים השנתי לילדים ולנוער" תש"ע. הספר "זבוב זבוב מה אתה יכול?" נכלל בתוכנית "מדף הספרים הביתי שלי" לילדי הגנים. הספר "יום ששי של יויו" נכלל בתוכנית "ספריית פיג'מה" וחולק בגני ילדים בתשע"ד. הספר "ארץ ישראל שלי יפה וגם פורחת" נכלל במצעד הספרים ע"ש מרים רות תשע"ה.

==פרסים==
בשנת 2013 הנפיק השירות הבולאי הישראלי בול המוקדש לשירה "אני תמיד נשאר אני", במסגרת סדרת הבולים "מוזיקה ישראלית שירי ילדים".
* פרס יפן - "הוזו בונקה" 1985: התוכנית "קופסאות" שכתבה לצד אילנה לופט לסדרה "פרפר נחמד" זכה בפרס ראשון לתוכניות טלוויזיה חינוכיות לגיל הרך.
* פרס ההצגה הטובה ביותר בפסטיבל חיפה להצגות ילדים 1993 להצגה "נפילתו ועלייתו של המלך אַרְכִיסְפֶּקְטְרוּם היפּוֹטֵטוּס הראשון ובקיצור ססגוניה". מתוך נימוקי השופטים לפרס: .
* ציון לשבח למחזה "ילדה זה לא עציץ" בפסטיבל חיפה להצגות ילדים 1996.
* פרס הבמה לילדים ונוער להצגת השנה לשנת 2006–2007 להצגה "נפילתו ועלייתו של המלך אַרְכִיסְפֶּקְטְרוּם היפוֹטֵטוּס הראשון" ("ססגוניה"). נימוקי השופטים לפרס: .
* פרס "ספר הזהב" לשנת 1996 לספר "דגדוגים".
* בשנת 2010 זכתה בפרס מיוחד מטעם דירקטוריון אקו"ם על תרומתה רבת-השנים לתחום היצירה לילדים.
* פרס ביאליק למפעל חיים בספרות ילדים, 2012 - .
* תחרות כתיבה של אגודת הסופרים באוקלהומה 2013 - ציון לשבח למחזה "נפילתו ועליתו של המלך ארכיספקטרום היפוטטוס הראשון”.

== צילום ==
בשנת 2017 החלה לעסוק באמנות הצילום תוך למידה עצמית.
את יסודות הצילום למדה בסדנת צילום למתחילים של אדמה יוצרת, בהנחיית יואל שתרוג.

;תערוכות צילום
* 2018 - "שערי שמים" - גלריית פרג׳ לאמנות, היכל התרבות נתניה, קריית הממשלה תל אביב.
* 2019 - "אגם", גלריית פרג׳ לאמנות.
* 2021 - "כי גרים הייתם", פסטיבל הצילום הבינלאומי ה-9 - PHOTOIS:RAEL.
* 2022 - "כי גרים הייתם", תיאטרון ירושלים.
* 2022 - ״הנני״, פסטיבל הצילום הבינלאומי ה-10 - PHOTOIS:RAEL.

;ספרי צילום
* 2018 - "שערי שמים",
* 2020 - "כי גרים הייתם",
* 2022 - "אגם"

== ראו גם ==
* ערכים על יצירות של דתיה בן דור

== לקריאה נוספת ==
* שולה איתן, "ירושלים בשיר - על שירים לילדים של יהונתן גפן ושל דתיה בן-דור על ירושלים", ספרות ילדים ונוער, שנה י"ח, גל' ד' (1992), עמ' 50–56
* אילת יפת, "הומור מילולי ביצירותיה של דתיה בן-דור", בתוך: העברית שפה חיה, כרך ו' (תל אביב: הקיבוץ המאוחד והמכון הישראלי לפואטיקה וסמיוטיקה ע"ש פורטר, אוניברסיטת תל אביב, 2013), עמ' 157–175

== קישורים חיצוניים==

* 
* 
* 
* 
* 
* 
* דודי אהרון, [http://www.kab.co.il/kabbalah/short/43566 פעם אבטיח נרדם על השטיח], תמלול ראיון באתר "קבלה לעם"
* [http://www.kab.co.il/kabbalah/נפגשים-עם-דתיה-בן-דור נפגשים עם קבלה - דתיה בן דור] ראיון באתר "קבלה לעם"
* 
* 
* 
* [https://web.archive.org/web/20150521162240/http://www.pjisrael.org/book.aspx?id=83 הספר "יום ששי של יויו" בספריית פיג'מה], באתר ספריית פיג'מה
* [https://www.youtube.com/watch?v=I615f6z9oFI זו ילדותי - דתיה בן דור, הטלוויזיה החינוכית], באתר היוטיוב של הטלוויזיה החינוכית
* [http://www.bac.org.il/myvhdym/project/Hello-First-Grade/article/paaylvt-ytzyrtyt-aam-dtyha-bn-dvr סרטון פעילות יצירתית - דתיה בן דור], באתר בית אבי חי
* [https://www.youtube.com/watch?v=Tqg0z0-5jO0 הצצה להצגה "חגיגת שירים של דתיה"], באתר יוטיוב
* [https://www.youtube.com/watch?v=TaBh_LDolG4 הצצה להצגה "מחסן השטוזים של דתיה" - תיאטרון אורנה פורת], באתר יוטיוב
* 
* קרן אוחיון, [https://www.motke.co.il/הסופרת-והמשוררת-דתיה-בן-דור-בתערוכת-צילומים הסופרת והמשוררת דתיה בן דור בתערוכת צילומים], באתר מוטק'ה, 11 בספטמבר 2019

===על יצירתה===
* 
* 
* 
* 
* 
* 
* טל גורדון, [http://www.habama.co.il/Pages/Description.aspx?ArticleId=12663&Subj=6&Area=1 מחסן השטוזים של דתיה: הצגה שמחה] באתר "הבמה", 28 ביוני 2010
* יעל צין, [http://nuritha.co.il/he/node/36162 ביקורת על הספר בית משותף], באתר "נוריתה", 5 ביולי 2015
* דתיה בן דור, [http://www.dafdaf.co.il/Details.asp?MenuID=2&SubMenuID=144&PageID=2272&Ot=%E1&SubTextID=2274 שאלות לדתיה ותשובות], באתר דףדף
* נירה לוין, [http://www.dafdaf.co.il/Details.asp?MenuID=1&SubMenuID=131&PageID=2569&Ot=%E1 בית משותף], באתר דףדף

==הערות שוליים==

קטגוריה:ערכים שבהם תבנית אתר רשמי אינה מתאימה להוספה אוטומטית
קטגוריה:זוכות פרס ביאליק לספרות יפה
קטגוריה:זוכי פרס ביאליק לספרות יפה
קטגוריה:מחזאיות ישראליות
קטגוריה:מחזאים ישראלים
קטגוריה:משוררי ילדים ישראלים
קטגוריה:משוררות ישראליות
קטגוריה:משוררים ישראלים
קטגוריה:סופרות ילדים ונוער ישראליות
קטגוריה:סופרי ילדים ונוער ישראלים
קטגוריה:סופרות ישראליות
קטגוריה:סופרים ישראלים
קטגוריה:עולים לאחר מלחמת העולם השנייה
קטגוריה:עולות לאחר מלחמת העולם השנייה
קטגוריה:תסריטאיות טלוויזיה ישראליות
קטגוריה:תסריטאי טלוויזיה ישראלים
קטגוריה:פרפר נחמד
קטגוריה:בוגרות גימנסיה דביר
קטגוריה:בוגרי גימנסיה דביר
קטגוריה:בוגרות תנועת הצופים בישראל
קטגוריה:בוגרי תנועת הצופים בישראל
קטגוריה:בוגרות אוניברסיטת תל אביב: החוג לתיאטרון
קטגוריה:בוגרי אוניברסיטת תל אביב: החוג לתיאטרון
קטגוריה:ישראליות ילידות מצרים
קטגוריה:ישראלים ילידי מצרים
קטגוריה:ישראליות שנולדו ב-1944
קטגוריה:ישראלים שנולדו ב-1944